projektas



**RIETAVO SAVIVALDYBĖS TARYBA**

**SPRENDIMAS**

**DĖL RIETAVO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2016 METŲ SĄMATOS PAKEITIMO**

2016 m. birželio d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, Rietavo savivaldybės tarybos 2015 m. balandžio 30 d. sprendimu Nr. T1-13 patvirtintu Rietavo savivaldybės 2014–2020 metų atliekų tvarkymo planu ir atsižvelgdama į Aplinkos ministerijos 2013-10-29 raštą Nr. (9-1)-D8-9185 „Dėl Savivaldybių aplinkos apsaugos rėmimo specialiosios programos lėšomis finansuojamų priemonių“, Rietavo savivaldybės taryba n u s p r e n d ž i a:

1. Pakeisti Rietavo savivaldybės tarybos 2016 metų vasario 18 d. sprendimu Nr. T1-22 patvirtintą Rietavo savivaldybės aplinkos apsaugos rėmimo specialiosios programos 2016 metų sąmatą (2,5 tūkst. Eur sumažinti lėšas Rietavo savivaldybės administracijos išlaidų eilutėje „Ekstremalių situacijų valdymas“ ir įrašyti naują išlaidų eilutę „Rietavo miesto konteinerių aikštelių vietų išdėstymo schemos parengimo paslaugų pirkimas“, skiriant 2,5 tūkst. Eur).

2. Išdėstyti Rietavo savivaldybės aplinkos apsaugos rėmimo specialiosios programos 2016 metų sąmatą nauja redakcija (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

PATVIRTINTA

Rietavo savivaldybės tarybos

2016 m. birželio d.

sprendimu Nr. T1-

**RIETAVO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2016 METŲ SĄMATA**

|  |  |  |  |
| --- | --- | --- | --- |
| **PAJAMOS** | | | |
| Eil. Nr. | Pajamų straipsniai | Planuojama  2016 metais  tūkst. Eur | |
| 1. | Juridinių ir fizinių asmenų mokesčiai, mokami įstatymų nustatytomis proporcijomis ir tvarka už teršalų išmetimą į aplinką, už valstybinius gamtos išteklius | 28,0 | |
| 2. | Medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą | 10,0 | |
|  | **Iš viso** | **38,0** | |
| **IŠLAIDOS** | | | |
| Eil. Nr. | Įstaigos pavadinimas | Lėšų paskirtis | Lėšų poreikis tūkst. Eur |
| 1. | Rietavo savivaldybės administracija | Visuomenės sveikatos rėmimo specialioji programa | 5,6 |
| Ekstremalių situacijų valdymas | 0,5 |
| Rietavo miesto konteinerių aikštelių vietų išdėstymo schemos parengimo paslaugų pirkimas | 2,5 |
| **Iš viso** | | | **8,6** |
| 2. | Rietavo seniūnija | Girdvainių k. tvenkinio rekreacinių zonų sutvarkymas | 2,0 |
| Paviršinio vandens telkinio Bubėnų kaime sutvarkymo darbai | 1,4 |
| Medžių, krūmų genėjimo ir medžių gyvybingumo palaikymo darbai | 0,5 |
| Naujų želdinių įsigijimas ir veisimas | 0,9 |
| Girėnų k. tvenkinio rekreacinių zonų sutvarkymas | 3,5 |
| Želdynų ir želdinių tvarkymo įrangos pirkimas | 1,0 |
| **Iš viso** | | | **9,3** |
| 3. | Tverų seniūnija | Bešeimininkių didžiųjų padangų sutvarkymas | 0,6 |
| Naujų želdinių įsigijimas ir veisimas | 0,5 |
| Tverų tvenkinio pakrančių valymo ir tvarkymo darbai | 2,0 |
| Atliekų surinkimo iš viešų teritorijų priemonių įsigijimas | 0,5 |
| Medžių, krūmų genėjimo ir medžių gyvybingumo palaikymo darbai | 0,5 |
| Želdinių tvarkymo įrangos (žoliapjovė) pirkimas (ilgalaikis turtas) | 1,6 |
| **Iš viso** | | | **5,7** |
| 4. | Medingėnų seniūnija | Naujų želdinių įsigijimas ir veisimas | 0,9 |
| Rekreacinių įrenginių įrengimas prie Minijos upės pakrantės | 1,0 |
| **Iš viso** | | | **1,9** |
| 5. | Daugėdų seniūnija | Daugėdų tvenkinio pakrantės sutvarkymas | 2,0 |
| Naujų želdinių įsigijimas ir veisimas | 0,5 |
| **Iš viso** | | | **2,5** |
| **IŠ VISO IŠLAIDOS** | | | **28,0** |
| 6. | Rietavo savivaldybės administracija | Finansiškai remti miško sklypų, kuriuose medžioklė neuždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų miškui daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kt.). Įsigyti kartografinę ir kitą medžiagą, reikalingą pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti – įplaukos pagal 3 straipsnio 2 punktą | 10,0 |
| **Iš viso** | | | **10,0** |
| **IŠLAIDOS IŠ VISO (su medžiokle)** | | | **38,0** |

**RIETAVO SAVIVALDYBĖS ADMINISTRACIJOS**

**VIETOS ŪKIO SKYRIUS**

**AIŠKINAMASIS RAŠTAS PRIE SPRENDIMO**

**,,DĖL RIETAVO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2016 METŲ SĄMATOS PAKEITIMO“ PROJEKTO**

2016-06-13

Rietavas

**1.** **Sprendimo projekto esmė.**

Sprendimo projektu siūloma pakeisti Rietavo savivaldybės tarybos 2016 metų vasario 18 d. sprendimu Nr. T1-22 patvirtintą Rietavo savivaldybės aplinkos apsaugos rėmimo specialiosios programos 2016 metų sąmatą (2,5 tūkst. Eur sumažinti lėšas Rietavo savivaldybės administracijos išlaidų eilutėje „Ekstremalių situacijų valdymas“ ir įrašyti naują išlaidų eilutę „Rietavo miesto konteinerių aikštelių vietų išdėstymo schemos parengimo paslaugų pirkimas“, skiriant 2,5 tūkst. Eur).

2015 m. balandžio 30 d. Rietavo savivaldybės taryba priėmė sprendimą Nr. T1-13, kuriuo patvirtintas Rietavo savivaldybės 2014–2020 metų atliekų tvarkymo planas (toliau – planas). Plano priemonių plane (29 lentelė) numatyta parengti Rietavo savivaldybės konteinerių išdėstymo schemą. Schema reikalinga projektui „Komunalinių atliekų tvarkymo infrastruktūros plėtra Telšių regione“ vykdyti.

**2.** **Kuo vadovaujantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, Rietavo savivaldybės tarybos 2015 m. balandžio 30 d. sprendimu Nr. T1-13 patvirtintu Rietavo savivaldybės 2014–2020 metų atliekų tvarkymo planu ir atsižvelgiant į Aplinkos ministerijos 2013-10-29 raštą Nr. (9-1)-D8-9185 „Dėl Savivaldybių aplinkos apsaugos rėmimo specialiosios programos lėšomis finansuojamų priemonių“.

**3. Tikslai ir uždaviniai.**

Pakeisti Rietavo savivaldybės aplinkos apsaugos rėmimo specialiosios programos 2016 metų sąmatą.

**4. Laukiami rezultatai.**

Patvirtinta pakeista sąmata, pagal kurią bus galima finansuoti Rietavo miesto konteinerių aikštelių vietų išdėstymo schemos parengimą.

**5. Kas inicijavo sprendimo projekto rengimą.**

Savivaldybės administracijos Vietos ūkio skyrius.

**6. Sprendimo projekto rengimo metu gauti specialistų vertinimai**.

Sprendimo projekto rengimo metu neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės.**

Priėmimo sprendimo teigiamos pasekmės – aplinkos kokybės gerinimas.

**8. Lėšų poreikis sprendimo įgyvendinimui**.

Sprendimo įgyvendinimui reikia 2,5 tūkst. Eur.

**9. Antikorupcinis vertinimas.**

Šis sprendimas antikorupciniu požiūriu nevertinamas.

Vietos ūkio skyriaus specialistė (ekologė) Vesta Andrijauskienė